# **ANNEX 4: PENALITATS PER INCOMPLIMENT PARCIAL O PER COMPLIMENT DEFECTUÓS**

L’adjudicatari del contracte haurà de rescabalar a GIACSA pels danys i indemnitzar‐la pels perjudicis derivats de dol o negligència en el compliment de les obligacions resultants de l’adjudicació. Igualment serà responsable dels danys i perjudicis ocasionats a terceres persones durant l’execució del contracte.

L’incompliment o compliment defectuós de les obligacions contractuals, donarà lloc a la imposició de penalitats. La tipificació de les faltes als efectes del present contracte, es descriuen a continuació:

**Lleus:**

·        Manca de col·laboració amb el personal de GIACSA.

·        L’incompliment de l’execució parcial de les prestacions definides en el contracte, que no constitueixi falta greu.

·        La manca de lliurament, en temps i forma, de tota la informació respecte de la prestació de les actuacions realitzades que li hagi estat sol·licitada per GIACSA.

·        Incompliment de la normativa sobre Prevenció de Riscos Laborals, qualificats com a lleus per la seva normativa específica.

·        Endarreriment en l’inici de les actuacions urgents, més enllà del termini establert en la oferta.

**Greus:**

·        La resistència als requeriments efectuats per GIACSA, o la seva inobservança.

·        L’incompliment de l’execució parcial de les prestacions definides en el contracte, que no constitueixi falta molt greu.

·        Reincidència en la comissió de faltes lleus.

·        L’incompliment, que no constitueixi falta molt greu, de les obligacions derivades de la normativa general sobre prevenció de riscs laborals, i en especial, les del pla de seguretat i salut en les prestacions, qualificats com a Greus per la seva normativa específica.

·        Endarreriment per segona vegada en l’inici de les actuacions urgents, més enllà del termini establert en la oferta.

**Molt greus:**

·        Incompliment de la prestació de l’actuació acordada, bé sigui per abandonament o d’altres causes.

·        Passivitat, deixament i desídia en la prestació del servei objecte del contracte.

·        La resistència als requeriments efectuats per GIACSA o la seva inobservança, quan produeixi un perjudici molt greu a l’execució del contracte.

·        La utilització de sistemes de treball, elements, infraestructura o personal diferents als previstos en els Plecs i en les ofertes de l’adjudicatària, si s’escau, quan produeixi un perjudici molt greu.

·        Incompliment molt greu de les prescripcions relatives a la subcontractació, si s’escau.

·        Falsejament de les prestacions consignades per l’adjudicatària a la factura.

·        Reincidència en faltes greus.

·        Incompliment de la normativa sobre Prevenció de Riscos Laborals, qualificats com a molt greus per la seva normativa específica, i en especial de les del Pla de seguretat i salut en les prestacions.

·        L’incompliment de les prescripcions sobre seguretat de tercers en les prestacions.

·        En cas d’incompliment de les obligacions en matèria mediambiental, social o laboral.

·        Endarreriment per tercera vegada en l’inici de les actuacions urgents, més enllà del termini establert en la oferta.

En la tramitació de l’expedient, es donarà audiència a l’adjudicatària perquè pugui formular les al·legacions que estimi pertinents i l’òrgan de contractació de l’entitat contractant resoldrà.

GIACSA podrà aplicar les penalitzacions següents:

·        Faltes MOLT GREUS: 10% de l’import del contracte.

·        Faltes GREUS: 5% de l’import del contracte.

·        Faltes LLEUS: 3 % de l’import del contracte.

L’import de les penalitzacions podrà fer‐se efectiu mitjançant la seva deducció en la factura/ les factures que s’hagi/n d’abonar a l’adjudicatària, responent‐ne igualment la garantia definitiva.

La quantia total de les penalitats no podrà superar el 50% del preu del contracte. En el cas que superin l’esmentat import, es procedirà a la resolució contractual.

 Igualment, GIACSA, atenent a les circumstàncies del cas, en cas de faltes molt greus podrà optar entre la resolució del contracte o per la imposició de la penalitat que correspongui.

Sens perjudici de poder aplicar, ateses les circumstancies de cada cas, la facultat resolutòria del contracte, en aplicació dels articles 193.3 i 193.4 de la LCSP s’estableixen les següents penalitats per demora en l’execució del contracte:

 **Penalitzacions sobre software**

·        Penalitats diàries en la proporció de 1% del import del projecte per dia natural de retard sobre el calendari previst de lliurament del corresponent projecte.

·        Penalitat per cada 10 dies d’endarreriment, en la documentació i transferència de coneixement de 0,5% facturació de la partida de serveis per cada dia natural d’endarreriment

 Els ANS pactats amb GIACSA són d'obligat compliment. En cas d'incompliment s'aplicaran de manera automàtica, com a mínim, les penalitzacions especificades en el present plec.

L’adjudicatari haurà de generar mensualment la informació especificada corresponent als ANS. L'acceptació d'aquesta informació per part de GIACSA, és requisit previ al pagament de la facturació.

 El model d'ANS defineix els indicadors i els nivells de servei exigits, i estableix una base objectiva i mesurable que reflecteixi el compromís entre l’adjudicatari i GIACSA per a prestar els serveis requerits de forma satisfactòria (veure punt 9 PPTP).

 ANS de termini de lliurament

Penalització: 1% del import del corresponent projecte per cada dia natural de retràs sobre el calendari previst de lliurament d’aquest projecte.

 ANS de disponibilitat de servei

Penalització: Quan el valor de la disponibilitat d’un element sigui inferior al 99,5%, el proveïdor concedirà a GIACSA un abonament per un 1% sobre la quota mensual, corresponent als serveis afectats, per cada 0,1% de desviació.

 ANS lliurament de la documentació i transferència de coneixements

Penalització: A partir dels 10 dies d’endarreriment, 0,5% facturació anual de la partida de serveis per cada dia natural d’endarreriment (11 dia i successius).

 ANS de temps de sol·licituds i resolució d’incidències

Penalització: s’aplicarà la classificació de les penalitzacions incloses i determinades en aquest annex com a lleus, greus i molt greus.